
Ministru kabineta sēdes protokollēmums

Informatīvais ziņojums "Par papildu finansējuma aizdevuma formā piešķiršanu Rīgas valstspilsētas pašvaldībai projekta “Satiksmes pārvads no Tvaika ielas uz Kundziņsalu” īstenošanai"

· 1. Pieņemt zināšanai iesniegto informatīvo ziņojumu.
· 2. Finanšu ministrijai likumprojekta “Par valsts budžetu 2025. gadam un budžeta ietvaru 2025., 2026. un 2027. gadam” izstrādes procesā sagatavot priekšlikumu par aizdevumu Rīgas valstspilsētas pašvaldībai projekta “Satiksmes pārvads no Tvaika ielas uz Kundziņsalu” mērķu sasniegšanai 36 071 645 euro, tajā skaitā 2025. gadā 29 188 091 euro,  2026.gadā  6 883 554 euro ar nosacījumu, ka Rīgas valspilsētas pašvaldība 2025. un 2026.gadā atmaksā iepriekš saņemtos aizņēmumus vismaz šajā punktā minētajos apmēros.
· 3. Pieņemt zināšanai, ka Rīgas valstspilsētas dome pēc šī protokollēmuma 1. punktā minētā informatīvā ziņojuma apstiprināšanas Ministru kabinetā pieņem lēmumu par projekta “Satiksmes pārvads no Tvaika ielas uz Kundziņsalu” kopējām izmaksām un to finansēšanas resursiem, ievērojot likumā “Par valsts budžetu 2024.gadam un budžeta ietvaru 2024., 2025. un 2026.gadam” Satiksmes ministrijas budžeta programmā 50.00.00 “Projekta “Satiksmes pārvads no Tvaika ielas uz Kundziņsalu” īstenošana”  2024.gadam paredzēto finansējumu 23 000 000 euro apmērā un valsts budžeta kopējo aizņēmumu 59 667 195 euro apmērā, tajā skaitā 2024.gadā 23 595 550 euro atbilstoši likuma “Par valsts budžetu 2024. gadam un budžeta ietvaru 2024., 2025. un 2026.gadam" 36.panta trešajai daļai, 2025. gadā 29 188 091 euro un 2026.gadā  6 883 554 euro atbilstoši šī protokollēmuma 2. punktā noteiktajam.

